શિવાલય હોય, સ્વામિનારાયણ મંદિર હોય, અંબાજીનું મંદિર હોય આ બધાં મંદિરમાં ગણેશજીની મૂર્તિ હોય જ છે. આ બાબત ગણેશજીનું કેટલું અધિક મહત્ત્વ છે તે દર્શાવે છે. ગણેશજી વિઘ્નહર્તા છે. તેમની ઉપાસના સર્વશ્રેષ્ઠ છે. જે ગણેશભક્ત દર માસમાં આવતી વદ તથા સુદની ચોથ કરે છે તે ભક્ત જીવનમાં તમામ ક્ષેત્રમાં ખૂબ ઝડપથી પ્રગતિ સાધે છે. તેના ઉપર કષ્ટ આવતાં નથી. જો પૂર્વ જન્મના કર્મોને કારણે તેનાં પર કષ્ટ આવે તો પણ ગણેશજીની અપાર કૃપાને કારણે તે ભક્ત બહુ જલદીથી કષ્ટમુક્ત થાય છે.